Wikileaks : Íslensk yfirvöld sparsöm þegar að herinn fór Carol van Voorst segir í skýrslunni að sendiráðið myndu fylgjast með hvort Íslendingar myndu draga sig í hlé á alþjóðavettvangi . Mynd / GVA . Utanríkisráðuneytið lagðist gegn því að Íslendingar veittu meiri styrk í uppbyggingu í Írak þegar fulltrúar sendiráðsins ræddu málið við fulltrúa sendiráðsins í mars 2006 . Í skýrslu frá sendiherranum , Carol van Voorst , kemur fram að Þórður Bjarni Guðjónsson , skrifstofustjóri í utanríkisráðuneytinu , var spurður að því hvort Íslendingar myndu bæta eitthvað í stuðning við uppbyggingu í Írak . Þórður bendir þá á að Íslendingar hafi nýlega lagt áætlun Atlantshafsbandalagsins um þjálfun í Írak lið . Eftir ákvörðun Bandaríkjanna um að leggja niður herstöðina í Írak þurfi Íslendingar á öllu sínu sparifé að halda . Í skýrslu sinni segir van Voorst að sendiráðið muni fylgjast með því hvort Íslendingar ætli markvisst að draga úr fjárframlögum til alþjóðlegs samstarfs í ljósi þess að Bandaríkin hafi neytt þá til að skera framlög við nögl . Van Voorst bætir því við að hún telji að í ljósi umsóknar Íslands að sæti í Öryggisráði Sameinuðu þjóðanna telji hún að Ísland muni ekki draga sig í hlé á alþjóðavettvangi til langs tíma .